૧૯૭૦ની આસપાસ એક ફ્રેન્ચ ઍક્ટ્રેસ બ્રિજિટ બાર્ડોએ પોતાના પર્સનલ ફૅશન-ડિઝાઇનર પાસે બ્રૉડ નેક વિથ ઑફ-શોલ્ડર સ્ટાઇલનાં ટૉપ ડિઝાઇન કરાવ્યાં. દાયકા પછી તેની આ સ્ટાઇલને જોઈને બધી મહિલાઓ પણ આવી જ સ્ટાઇલનાં કપડાં ડિઝાઇન કરાવવા લાગી અને ધીરે-ધીરે આ સ્ટાઇલ એક નવા ફૅશન-ટ્રેન્ડરૂપે માર્કેટમાં આવી. આ ફૅશનને નામ મળ્યું બાર્ડો. આ ફૅશન હમણાં-હમણાં ભારતમાં ઘણી પ્રચલિત થઈ રહી છે. આને આપણે ઑફ-શોલ્ડરના નામે પણ ઓળખીએ છીએ. જે લોકોને પોતાનો બોલ્ડ લુક જોઈતો હોય, પણ વધારે એક્સપોઝ ન કરવું હોય તો એ માટે આ બાર્ડો ટૉપ બેસ્ટ ઑપ્શન છે.